at nakita ko si simon na babahagya nang makalakad at nahigang isang buang mahigit. nabulok ang pigi, aba at namatay dahil doon! ang payo ni hermana bali ay tinanggap at siya na ang nakipag usap sa taga sulat; binigyan siya ni huli ng isang salapi at dinagdagan pa ng ilang putol na pindang na usa na nahuli ng lelong. muli na namang inatupag ni tandang selo ang pangangaso. ngunit walang magawa ang taga sulat; ang bilanggo ay nasa maynila at hindi umaabot doon ang kaniyang lakas. kung nasa sa kabesera man lamang, mana pa!. ang sabi na ipinagpaparangya ang kaniyang kaya. lubos na batid ng tagasulat na ang kaniyang lakas ay hindi lumalampas sa mga hanggahan ng tiani, ngunit kailangan niya ang huwag masira ang pananalig sa kaniya at upang maiwan ang pindang na usa. ngunit mabibigyan ko kayo ng isang mabuting payo, na dili iba kundi ang pumaroon kayong dalawa ni huli sa hukom pamayapa. kailangang pumaroon si huli.